《向赵圣源请赋云壑诗会余东去西来匆匆不暇今追寄之》
宋代·吴则礼

王孙我辈人，著身一云壑。五斗炊官仓，糟丘初不恶。

天公亦好奇，与著寻山屩。大笑杜陵翁，不嗔驴失脚。

一来看都梁，几见胡雁泊。我昔边头归，淮南秋水落。

白鱼能许肥，宿昔鲙叶薄。枨香已思侬，吴齑真可作。

谁言会面初，晤语如有昨。丹青可尽年，此事要商略。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。